Ozon ozbiljna pretnja za zdravlje
U novoj studiji je ustanovljeno da čak i nizak nivo ozona povećava rizik od napada astme i nadražaja respiratornog sistema 
Loren Alba pati od hronične astme već skoro 20 godina. Ona kaže da živeti u gradu i izbegavati napade astme nije uvek jednostavno. Loren nije usamljena. Sudeći prema podacima Američkog udruženja za borbu protiv plućnih bolesti, više od 20 miliona ljudi u Sjedinjenim Državama pati od astme a taj broj može da bude i veći. Nova studija, koju su zajednički sproveli Agencija za zaštitu okoline i Univerzitet Severne Karoline, ustanovila je da nivoi ozona, za koje se do sada smatralo da su bezbedni, zapravo predstavljaju ozbiljnu opasnost za javno zdravlje. Dženis Nolen je iz Američkog udruženja za borbu protiv plućnih bolesti. Ozon koji je oštetio pluća tih osoba je nevidljivi gas, sastavljen od tri atoma kiseonika. Kada se udahne, ozon može da nadraži i upali osetljivo unutrašnje tkivo respiratornog sistema. Nolen dodaje da se ozon obično pojavljuje zajedno sa česticama drugih zagadjivača, kao što je sagoreli dizel, što može da izazove dodatne probleme u vidu srčanih napada i moždanih udara. I dok se većina uzročnika ozona može naći u urbanim okruženjima, Nolen kaže da se ozonski smog može naći skoro svuda. Tokom proteklih 40 godina, federalni zakon poznat kao Zakon o čistom vazduhu, omogućio je mnogim mestima i gradovima da smanje ispuštanje ozona i drugih vrsta urbanih zagadjivača vazduha. Medjutim, Nolen kaže da američko Udruženje za borbu protiv plućnih bolesti veruje da bi trebalo uraditi mnogo više. Studija o ozonu Agencije za zaštitu okoline napominje da osobe pod najvećim rizikom obuhvataju malu decu, starije i osobe koje imaju bolesti pluća, kao što su astma, kao i oni koji rade na otvorenom prostoru. U toku su dodatne studije koje treba da ustanove dugotrajne efekte ozona u kombinaciji sa drugim vrstama zagadjivača vazduha.